APSTIPRINĀTS

LUCFI iepirkumu komisijas 2018. gada 24.maija sēdē

protokols Nr. LUCFI 2018/23

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_

A.Krūmiņš

Latvijas Universitātes Cietvielu fizikas institūta

Pakalpojuma iepirkuma ID Nr. LUCFI 2018/23

**„****LATVIJAS UNIVERSITĀTES**

**CIETVIELU FIZIKAS INSTITŪTA**

**DARBINIEKU VESELĪBAS APDROŠINĀŠANA”**

**NOLIKUMS**

Iepirkums tiek veikts PIL 9. panta kārtībā

Rīga, 2018.gads**I. VISPĀRĪGĀ INFORMĀCIJA**

* 1. Iepirkuma identifikācijas numurs: LUCFI 2018/23
  2. **PASŪTĪTĀJS**

|  |  |
| --- | --- |
| **Pasūtītāja nosaukums** | Latvijas Universitātes Cietvielu fizikas institūts (turpmāk tekstā – LU CFI) |
| **Adrese** | Ķengaraga iela 8, Rīga, LV-1063, Latvija |
| **NM reģ. Nr.** | LV90002124925 |
| **Tālruņa Nr.** | +371 67187816 |
| **Faksa Nr.** | +371 67132778 |
| **e-pasta adrese** | [ISSP@cfi.lu.lv](mailto:ISSP@cfi.lu.lv) |
| **Mājas lapas adrese** | [www.cfi.lu.lv](http://www.cfi.lu.lv) |
| **Kontaktpersona** | Kontaktpersona iepirkuma nolikuma jautājumos: Ilona Heinrihsone |
| **e-pasta adrese** | [ilonah@cfi.lu.lv](mailto:ilonah@cfi.lu.lv) |
| **Darba laiks** | 09:00-17:00 |

* 1. **Iepirkuma priekšmets** 
     + 1. LU CFI institūta darbinieku veselības apdrošināšana uz 1 (vienu) gadu no līguma (vispārīgās vienošanās) noslēgšanas dienas saskaņā ar Tehnisko specifikāciju. Kopējais apdrošināmo darbinieku skaits par Pasūtītāja līdzekļiem – **līdz 157 personām,** t.sk. 50 sievietes un 107 vīrieši, ar prēmiju – **līdz EUR 228** (divi simti divdesmit astoņi *euro*) vienai personai. *Precīzs apdrošināmo personu skaits par Pasūtītāja līdzekļiem tiks norādīts apdrošināšanas polises slēgšanas brīdī.*
     1. **Iepirkuma priekšmeta CPV kods:** 66512200-4 – Veselības apdrošināšanas pakalpojumi.
     2. Pretendents iesniedz piedāvājumu par visu iepirkuma priekšmetu. Pretendents nevar iesniegt piedāvājuma variantus.
  2. **Līguma izpildes laiks, vieta un darbības termiņš**
     1. Paredzamais apdrošināšanas polises darbības termiņš ir 1 (viens) gads no polises spēkā stāšanās diena.
     2. Līguma darbības laiks – plānots no 2017.gada 3.jūlija plkst. 0:00 līdz 2018.gada 2.jūlija plkst.23:59 (*datumi tiks precizēti, slēdzot līgumu)*.
     3. Līguma izpildes vieta ir Latvijas Republikas teritorija saskaņā ar šī nolikuma Tehnisko specifikācijā (2.pielikums) norādītajām prasībām.
  3. **Termiņi**

|  |  |
| --- | --- |
| **Aktivitāte** | **Laiks un datums** |
| Pēdējais termiņš piedāvājuma iesniegšanai  (līdz šeit norādītajam laikam piedāvājumam jābūt saņemtam 1.11 punktā norādītajā Pasūtītāja telpā) | Ne vēlāk kā **līdz 11.06.2018.** **plkst. 11:00** |
| Publiska atvēršanas sanāksme | **Nav paredzēta** |

1.6. **Iepirkuma metode un likumiskais pamatojums.** Iepirkums tiek veikts Publisko iepirkumu likuma (turpmāk tekstā - PIL) 9. panta kārtībā**.** Jebkurš iepirkuma nosacījums, kas nav minēts nolikumā, izpildāms atbilstoši PIL noteiktajam.

1.7. **Iepirkumu komisija.** Iepirkumu organizē LU CFI iepirkumu komisija (turpmāk tekstā - Komisija), ievērojot PIL un šajā nolikumā (turpmāk tekstā – Nolikums).

1.8. **Nolikuma saņemšana.** Pretendenti ar nolikumu var iepazīties un to lejupielādēt no LU CFI mājas lapas: [www.cfi.lu.lv](http://www.cfi.lu.lv) sadaļas „Iepirkumi”.

1.10. **Papildus informācijas sniegšana.**

1.10.1. Pretendenti jautājumus vai pieprasījumus saskaņā ar PIL noteikumiem pa pastu uz adresi „Latvijas Universitātes Cietvielu fizikas institūts” Ķengaraga ielā 8, Rīgā, LV-1063 vai pa faksu +371 67132778 vai pa e-pastu: [issp@cfi.lu.lv](mailto:issp@cfi.lu.lv) norādot “Iepirkuma komisijai”.

1.10.2. Pasūtītājs sniedz papildu informāciju, atbilstoši PIL 9.panta sestās daļas un 38.panta *"Informācijas apmaiņa"* regulējumam.

1.10.3. Pasūtītājs nodrošina brīvu un tiešu elektronisko pieeju iepirkuma procedūras dokumentiem savā mājas lapā [www.cfi.lu.lv](http://www.cfi.lu.lv) sadaļā „Iepirkumi”. Pretendentiem ir pienākums sekot informācijai, kas tiks publicēta LU CFI mājas lapā [www.cfi.lu.lv](http://www.cfi.lu.lv), sadaļā „Iepirkumi” sakarā ar šo iepirkumu.

1.11. **Piedāvājuma iesniegšanas vieta un laiks.**

1.11.1. Pretendents piedāvājumu var iesniegt līdz Nolikuma 1.5. punktā noteiktajam datumam un laikam LU CFI Sekretariātā – 204. telpā, 2.stāvā, Ķengaraga ielā 8, Rīgā, LV-1063, darba dienās no 9:00 līdz 17:00. Piedāvājumu var nogādāt ar vēstuli, kurjera pastu vai personiski.

1.11.2. Ja pretendents piedāvājuma iesniegšanai izmanto citu personu pakalpojumus (pasta vai kurjera pakalpojumus), tas ir atbildīgs par tā piegādi līdz piedāvājuma iesniegšanas vietai līdz Nolikumā noteiktā termiņa beigām.

1.11.3. Piedāvājumi, kas nav iesniegti Nolikumā noteiktajā kārtībā, nav noformēti tā, lai pieteikumā iekļautā informācija nebūtu pieejama līdz piedāvājumu atvēršanas brīdim, vai kas saņemti pēc norādītā iesniegšanas termiņa, tiks noraidīti (piedāvājumi tiks neatvērti atdoti vai nosūtīti atpakaļ Pretendentam).

1.11.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi pie Pasūtītāja un apmainot piedāvājumus vai arī nosūtot atsaukumu vai piedāvājuma grozījumus pa pastu (vai kurjerpastu). Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības iepirkumā.

1.11.5. Pēc piedāvājumu iesniegšanas termiņa beigām pretendents nevar grozīt savu piedāvājumu.

1.11.6. Ar piedāvājuma iesniegšanu pretendents apliecina, ka:

1.11.6.1 tam ir skaidras un saprotamas tā tiesības un pienākumi;

1.11.6.2 tas ir iepazinies ar iepirkuma Nolikumu, tai skaitā visu tā pielikumu, saturu, atzīst to par pareizu un atbilstošu;

1.11.6.3 tam ir skaidras un saprotamas Nolikumā noteiktās prasības piedāvājuma sagatavošanai, iepirkuma priekšmets un tehniskās specifikācijas;

1.11.6.4. piekrīt sniegt apdrošināšanas pakalpojumu saskaņā ar Nolikumu un tehnisko piedāvājumu, kā arī atbilstoši līgumam.

1.12. Piedāvājumu iesniedz par visu iepirkuma priekšmetu kopā

1.13. **Piedāvājuma izvēles kritērijs:** saimnieciski visizdevīgākais piedāvājums, kas noteikts saskaņā ar Nolikuma 4.2.4.2.punktā ietvertajiem vērtēšanas kritērijiem.

1.14. **Kopējā plānotā iepirkuma priekšmetu līgumcena**: līdz EUR41999,00 (četrdesmit viens tūkstotis deviņi simti deviņdesmit deviņi *euro* un nulle *euro* centi) bez PVN. *Uz iepirkuma izsludināšanu; EUR 35’796 (trīsdesmit pieci tūkstoši septiņi simti deviņdesmit seši eiro).*

1.15. **Informācijas apmaiņa:** Informācijas apmaiņa starp Pasūtītāju un piegādātājiem notiek pa pastu, pa faksu, elektronisko pastu, vai pa tālruni.

# II. PIEDĀVĀJUMA NOFORMĒŠANAs UN IESNIEGŠANAS KĀRTĪBA

2.1. Noformējot piedāvājumu, pretendents ievēro Nolikumā ietvertās prasības un piedāvājumā ietver:

* + 1. Pretendenta Pieteikumu dalībai šajā iepirkuma procedūrā. Pretendenta Pieteikums tiek aizpildīts atbilstoši šā Nolikuma 1. pielikumā esošajai veidlapai;
    2. Pretendenta kvalifikācijas dokumentus (skatīt šā Nolikuma III nodaļu);

2.1.3.Tehnisko un finanšu piedāvājumu, kas aizpildīts atbilstoši šā Nolikuma 2. pielikuma ”Tehniskā specifikācija” noteiktajām prasībām.

2.1.4. Piedāvājuma elektronisko versiju - iesniedzot PDF vai doc., vai docx. paplašinājuma formā. Elektroniskais dokuments jāieraksta USB zibatmiņā.

2.2. Piedāvājumu sastāda latviešu valodā, datorrakstā, atbilstoši lietvedības prasībām. Piedāvājumu paraksta pilnvarotā amatpersona, norādot pilnu amata nosaukumu, parakstu un paraksta atšifrējumu, kā arī vietas nosaukumu un datumu.

2.3. Pretendents piedāvājumā var iekļaut informāciju svešvalodā, šādā gadījumā ir jāpievieno pretendenta apliecināts tulkojums latviešu valodā ar uzrakstu „TULKOJUMS PAREIZS”. Pretējā gadījumā Komisija uzskata, ka attiecīgais dokuments nav iesniegts.

2.4. Ja piedāvājumu iesniedz pretendentu apvienība, vai personālsabiedrība, piedāvājumā papildus norāda personu, kura iepirkumā pārstāv attiecīgo pretendenta apvienību vai personālsabiedrību, kā arī katras personas atbildības sadalījumu. Piedāvājumu paraksta paraksttiesīga vai attiecīgi pilnvarota persona.

2.5. Pretendentam jāiesniedz piedāvājums 1 (vienā) eksemplārā - oriģināls, pievienojot elektronisko piedāvājumu, atbilstošo 2.1.4 punkta noteikumam.

2.6. Piedāvājumam dalībai iepirkumā jābūt cauršūtam (caurauklotam) tā, lai dokumentus nebūtu iespējams atdalīt (atbilstoši Ministru kabineta 28.09.2010. noteikumiem Nr.916 „Dokumentu izstrādāšanas un noformēšanas kārtība”). Piedāvājuma lapām jābūt numurētām un jāatbilst pievienotajam satura rādītājam. Ja pretendents pievieno piedāvājumam reklāmas materiālus, brošūras, katalogus u.c., kas nav cauršūti, uz katra klāt pievienotā materiāla norādāms pretendenta nosaukums. Uz piedāvājuma oriģināla un tā kopijas norāda attiecīgi „ORIĢINĀLS” un „KOPIJA”.

2.7. Nolikuma 2.5.punktā minētais piedāvājums jāiesniedz (jānogādā) vienā aizvērtā un parakstītā aploksnē. Ja piedāvājums netiks noformēts atbilstoši minētajai prasībai, tas tiks atgriezts pretendentam, to nereģistrējot.

2.8. Uz aploksnes jānorāda sekojoša informācija:

* + 1. Latvijas Universitātes Cietvielu fizikas institūts, Ķengaraga iela 8, Rīga, LV-1063.
    2. Pretendenta nosaukums un adrese.
    3. Atzīme „Iepirkumam „Latvijas Universitātes Cietvielu fizikas institūta darbinieku veselības apdrošināšana” (LU CFI 2018/23)”.
    4. Atzīme „Neatvērt līdz piedāvājumu iesniegšanas termiņa beigām”.

2.9. Pretendents var izmainīt vai atsaukt piedāvājumu pēc tā iesniegšanas ar nosacījumu, ka pretendents iesniedz Komisijai rakstisku paziņojumu par izmaiņām vai atsaukšanu līdz piedāvājuma iesniegšanas termiņa beigām.

**III. PRETENDENTAM IZVIRZĪTĀS PRASĪBAS**

**3.1. Nosacījumi Pretendenta dalībai** **iepirkumā:**

3.1.1. Pretendents – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū Nolikuma prasībām atbilstošu preču piegādi.

3.1.2. Pasūtītājs pretendentu, kuram būtu piešķiramas iepirkumu līguma slēgšanas tiesības, izslēdz no dalības iepirkumā jebkurā no šādiem gadījumiem:

3.1.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

3.1.2.2. ir konstatēts, ka piedāvājumu iesniegšanas termiņa pēdējā dienā vai dienā, pieņēmts lēmums par iespējamu līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro;

3.1.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

3.1.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma Nolikumā, kā arī uz personālsabiedrības biedru, ja pretendents ir personālsabiedrība, ir attiecināmi punktos: 3.1.2.1, 3.1.2.2. un 3.1.2.3. minētie nosacījumi.

3.1.3. Lai pārbaudītu, vai pretendents nav izslēdzams no dalības iepirkumā Nolikuma punktos: 3.1.2.1. un 3.1.2.2. minēto apstākļu dēļ Pasūtītājs:

3.1.3.1. attiecībā uz Latvijā reģistrētu un patsāvīgi dzīvojošu pretendentu un Nolikumā 3.1.2.4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par punktā 3.1.2.1. minētajiem faktiem — no Uzņēmumu reģistra,

b) par punktā 3.1.2.2. minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un 3.1.2.4.punktā minētās personas piekrišanu;

3.1.3.2. attiecībā uz ārvalstī reģistrētu vai pastāvīgi dzīvojošu pretendentu un 3.1.2.4. punktā minēto personu, pieprasa, lai tas iesniedz attiecīgās kompetentās institūcijas izziņu, kas apliecina, ka uz to neattiecas punktos: 3.1.2.1. un 3.1.2.2. noteiktie gadījumi. Termiņu izziņu iesniegšanai pasūtītājs nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

3.1.4. Atkarībā no atbilstoši 3.1.3.1. punkta "b" apakšpunktam veiktās pārbaudes rezultātiem Pasūtītājs:

3.1.4.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro;

3.1.4.2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzes vai Nekustamā īpašuma nodokļu administrēšanas sistēmas pēdējās datu aktualizācijas datumā ievietoto informāciju pretendentam vai 3.1.2.4. punktā minētajai personai piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro, un nosaka termiņu — 10 (desmit) dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un punktā 3.1.2.4. minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro, iesniedz attiecīgās personas vai tās pārstāvja apliecinātu:

3.1.4.2.1. izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 eiro;

3.1.4.2.2. pašvaldības izdotu izziņu par to, ka attiecīgajai personai nebija nekustamā īpašuma nodokļu parādu;

3.1.4.2.3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu līguma slēgšanas tiesību piešķiršanu, kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no Valsts ieņēmumu dienesta par nodokļu parāda nomaksu, vai citus objektīvus pierādījumus par nodokļu neesību.

3.1.4.3. Ja noteiktajā termiņā 3.1.4.2.apakšpunktos minētie dokumenti nav iesniegti, Pasūtītājs pretendentu izslēdz no dalības iepirkumā.

**3.2. Kvalifikācijas prasības un iesniedzamie kvalifikācijas dokumenti:**

3.2.1. Informācija par pretendenta iespējām veikt profesionālo darbību un pieredzi:

3.2.1.1. Pretendents ir reģistrēts atbilstoši normatīvo aktu prasībām.

3.2.1.2. Latvijā reģistrēta pretendenta atbilstību atbilstību Nolikuma 3.2.1.1.punkta prasībai, Pasūtītājs pārbaudīs Uzņēmumu reģistra vai Valsts ieņēmuma dienesta mājas lapā. Ārvalstīs reģistrētam pretendentam izsniegta dokumenta[[1]](#footnote-1) kopija, kas apliecina atbilstību minētajai prasībai.

3.2.1.3. Pretendents ir tiesīgs sniegt veselības apdrošināšanas pakalpojumus Latvijas Republikā un tam ir Finanšu un kapitāla tirgus komisijas vai līdzvērtīgas iestādes ārvalstīs izsniegta licence veselības apdrošināšanai, kas apliecina tiesības sniegt veselības apdrošināšanas pakalpojumus.

3.2.1.4. Pretendenta atbilstību Nolikuma 3.2.1.3.punkta prasībai, pretendents var apliecināt, iesniedzot Finanšu un kapitāla tirgus komisijas vai līdzvērtīgas iestādes ārvalstīs izsniegtas licences veselības apdrošināšanai kopiju. Ārvalstīs reģistrētam pretendentam ir pienākums iesniegt atbilstoša dokumenta[[2]](#footnote-2), kas apliecina atbilstību minētajai prasībai, kopiju. Pasūtītājs pretendenta atbilstību pārbaudīs Finanšu un kapitāla tirgus komisijas mājas lapā.

3.2.1.5. Pretendentam ir pieredze veselības apdrošināšanas pakalpojumu sniegšanā. Iepriekšējo 3 (trīs) gadu (2015., 2016., 2017.) pretendents ir sniedzis veselības apdrošināšanas pakalpojumus vismaz 3 (trīs) līgumu ietvaros, no kuriem vismaz viena līguma ietvaros pretendents ir sniedzis veselības apdrošināšanas pakalpojumus vismaz 100 (viens simts) apdrošinātām personām.

3.2.1.5.1. Pretendenti, kas dibināti vēlāk (nav sasniegts 3 (trīs) gadu periods), norāda atbilstošu pieredzi no dibināšanas brīža.

3.2.1.6. Atbilstību Nolikuma 3.2.1.5.punkta prasībai, pretendents var apliecināt, aizpildot pretendenta pieredzes aprakstu, kas ietverts nolikuma 1.pielikumā.

3.2.1.7. Pretendentam ir plaša profila ambulatorās un stacionārās līgumiestādes Latvijas Republikā, Rīgā - vismaz 15 (piecpadsmit).

3.2.1.7.1. Pasūtītājs ar plaša profila ambulatorās iestādi saprot ārstniecības iestādi, kur pacientam, ja nav nepieciešama ievietošana stacionārā, nodrošina ārstniecības pakalpojumus.

3.2.1.7.2. Pasūtītājs ar stacionāro iestādi saprot ārstniecības iestādi, kurā ārstniecība notiek, atrodoties stacionārā, un pacienti visu diennakti atrodas patstāvīgā ārstniecības personu aprūpē.

3.2.1.7.3. Plaša profila līgumiestādēs netiek ieskaitītas individuālās ģiemenes ārstu vai ārstu-speciālistu privātprakses.

3.2.1.8. Atbilstību Nolikuma 3.2.1.7.punkta prasībai, pretendents var apliecināt, iesniedzot aktuālo līgumiestāžu sarakstu (nav noteikta forma), kurā ietvertie dati ļauj izvērtēt pretendenta atbilstību izvirzītajai prasībai.

3.2.1.9. Ja piedāvājumu iesniedz personu apvienība vai personālsabiedrība, jāiesniedz visu (personu), kas iekļautas apvienībā, parakstīts sabiedrības līgums (oriģināls vai apliecināta kopija), kurā arī būtu norādīts katras personas atbildības apjoms un veicamo darbu uzskaitījums.

3.2.1.6. Ja pretendents savas kvalifikācijas atbilstības apliecināšanai balstās uz citu personu iespējām, Pretendentu atlasei papildus jāiesniedz personas, uz kuras iespējām pretendents balstās, apliecinājums vai vienošanās par sadarbību ar pretendentu konkrētā līguma izpildei.

3.2.2. Pretendents tiek izslēgts no dalības iepirkumā gadījumos, ja par pretendentu nav atrodama informācija par atbilstību kvalifikācijas prasībām un/vai pretendents Nolikumā noteiktajā kārtība nav iesniedzis nepieciešamos kvalifikāciju apliecinošos dokumentus(-u) un/vai ir sniedzis nepatiesu informāciju un/vai nav sniedzis pieprasīto informāciju.

3.2.3. Pretendenti, kuri neatbildīs Nolikuma 3.2.1.punktā norādītajām prasībām, tiks noraidīti, un to iesniegtie piedāvājumi tālāk netiks vērtēti.

**3.3. Tehniskais un finanšu piedāvājums:**

3.3.1. Tehniskais piedāvājums jāsagatavo un jāiesniedz atbilstoši Nolikuma 2.pielikumam. Pretendenta tehniskajam piedāvājumam pilnībā jāatbilst minimālajām tehniskās specifikācijas prasībām.

3.3.2. Tehniskajā piedāvājumā jāiekļauj vai tam jāpievieno šāda informācija:

3.3.2.1. piedāvātās veselības apdrošināšanas programmas apraksts, atšifrējot un norādot limitus, apakšlimitus un atlaižu apmēru programmā iekļautajiem pakalpojumiem, norādot visus ietveros ierobežojumus, kas nav pretrunā ar tehniskās specifikācijas prasībām;

3.3.2.2. pakalpojumu un preču, kurus pretendents neapmaksās, uzskaitījums;

3.3.2.3. pakalpojumu un preču netiešās apmaksas kārtības iestādēs, kas nav pretendenta līgumiestādes, t.i., norādot iesniedzamos dokumentus, atlīdzības saņemšanas kārtību un terminus, t.sk.iespējas veikt atlīdzību pieteikšanu elektroniski (norādot kādi ir apdrošinātās personas pienākumi un veicamās darbības ar dokumentu oriģināliem), informāciju par iespējām saņemt tūlītēju atlīdzību skaidrā naudā pretendenta birojos un/vai filiālēs, norādot to adreses un maksimālo vienā reizē izmaksājamo atlīdzības apmēru;

3.3.2.4. informāciju par kārtību un termiņiem, veicot izmaiņas apdrošināto personu sarakstā, t.sk. neizmantotās un papildus maksājamās prēmijas aprēķināšanas algoritmi, kā arī nepilnam gadam izsniegto polišu atlīdzību apmēu;

3.3.2.5. informāciju par apdrošinātās personas iespējām sekot līdzi savas polises atlikušajiem limitiem;

3.3.2.6. veselības apdrošināšanas programma ar pasūtītājam piedāvātajiem īpašajiem nosacījumiem, piedāvātajiem papildinājumiem programmām un skaidri atšifrētiem limitiem, apakšlimitiem, atlaižu apmēriem, cenrāžiem, ierobežojumiem un izņēmumiem attiecīgajiem pakalpojumiem.

3.3.2. Tehniskajam piedāvājumam jābūt sagatavotam tā, lai Komisijai būtu iespējams pārliecināties par tehniskās specifikācijas prasību izpildi un nepārprotamā veidā iepazīties ar pretendenta piedāvātajiem nosacījumiem katrā no tiem.

3.3.3. Finanšu piedāvājums jāsagatavo un jāiesniedz saskaņā ar nolikumu un 3.pielikumu.

3.3.4. Finanšu piedāvājumā norādītajā cenā jāietver visas ar apdrošināšanas līguma un tehniskās specifikācijas prasību izpildi saistītās tiešās un netiešās izmaksas (t.sk., bet ne tikai personāla izmaksas, dokumentācijas drukāšanas, nepieciešamās piegādes, transporta izdevumi, sakaru izmaksas u.c.), kā arī visi risku, kas pretendentam varētu rasties apdrošināšanas līguma izpildē, un visi nodokļi un nodevas, ja tādi paredzētu (izņemot PVN).

3.3.5 . Finanšu piedāvājumā visas summas jānorāda *euro* ar divām zīmēm aiz komata.

3.3.5. Finanšu piedāvājumā ietvertā informācija ir vispārpieejama, nav konfidenciāla un var tikt publiskota.

# IV. PIEDĀVĀJUMU VĒRTĒŠANA

4.1. Piedāvājumu vērtēšanas kritērijs: **saimnieciski visizdevīgākais piedāvājums,**

4.2. Piedāvājumu vērtēšana pēc piedāvājumu iesniegšanas termiņa beigām notiks šādos posmos:

4.2.1. *piedāvājumu noformējuma pārbaude:*

4.2.1.1. tiek pārbaudīta piedāvājumu noformēšanas atbilstība Nolikuma prasībām;

4.2.1.2. ja tiek konstatēta kāda neatbilstība noformējuma prasībām, Komisija izvērtē tās būtiskumu un izlemj par tālāko rīcību;

4.2.2. *pretendentu atlase:*

4.2.2.1. pēc pretendentu iesniegtajiem šā Nolikuma III. nodaļā norādītajiem dokumentiem tiek noskaidrota pretendentu kompetence un atbilstība paredzamā iepirkuma līguma izpildes prasībām;

4.2.2.2.. ja pretendents neatbilst kādai no kvalifikācijas (atlases) prasībām, Komisija noraida pretendenta piedāvājumu;

4.2.3. *tehniskā piedāvājuma atbilstības pārbaude:*

4.2.3.1. Komisija pārbauda tehniskā piedāvājuma atbilstību Nolikumā izvirzītajām tehniskajām prasībām (Nolikuma 2.pielikums);

4.2.3.2. ja pretendenta tehniskais piedāvājums neatbilst Nolikuma prasībām, Komisija noraida pretendenta piedāvājumu;

4.2.4. *piedāvājuma izvēle:*

4.2.4.1. Komisija pārbauda, vai finanšu piedāvājums atbilst Nolikumā izvirzītajām prasībām, vai nav aritmētisku kļūdu, kuru konstatēšanas gadījumā, Komisija šīs kļūdas izlabo un paziņo pretendentam, kura finanšu piedāvājumā labojumi izdarīti;

4.2.4.2. Komisija nosaka saimnieciski visizdevīgāko piedāvājumu, atbilstoši sekojošiem vērtēšanas kritērijiem:

| **Nr.p.k.** | **Novērtēšanas kritēriji** | **Maksimālais punktu skaits** | **Punktu piešķiršanas metodika**  **(novērtēšanas kritēriju skaidrojums)** |
| --- | --- | --- | --- |
| **1.** | **Kopējā minimālā atlīdzības limita palielināšana** | **20** | 2 punkti par katriem 50 EUR (piecdesmit eiro), par kuriem tiek paaugstināts kopējais minimālās atlīdzības limits katram apdrošinātajam par ambulatoriem un stacionāriem pakalpojumiem apdrošināšanas periodā (tehniskās specifikācijas 2.1.punkts)  *Maksimālais vērtējamais pieaugums: EUR 500* |
| **2.** | **Ambulatorās veselības aprūpes maksas pakalpojumu limita palielināšana** | **20** | 4 punkti par katriem 20 EUR (divdesmit eiro), par kuriem tiek paaugstināts ambulatorās veselības aprūpes maksas pakalpojumu limits katram apdrošinātajam visā apdrošināšanas periodā (tehniskās specifikācijas 2.3.punkts).  *Maksimālais vērtējamais pieaugums: EUR 100.* |
| **3.** | **Ambulatorās rehabilitācijas limita palielināšana** | **10** | 5 punkti par katriem 50 EUR (piecdesmit eiro), par kuriem tiek paaugstināts ambulatorās rehabilitāijas limits katram apdrošinātajam visā apdrošināšanas periodā (tehniskās specifikācijas 2.3.8.punkts)  *Maksimālais vērtējamais pieaugums: EUR 100* |
| **4.** | **Stacionārā veselības aprūpes maksas pakalpojumu limita palielināšana** | **20** | 5 punkti par katriem 50 EUR (piecdesmit eiro), par kuriem tiek paaugstināts ambulatorās veselības aprūpes maksas pakalpojumu limits katram apdrošinātajam visā apdrošināšanas periodā (tehniskās specifikācijas 2.4. punkts)  *Maksimālais vērtējamais pieaugums: EUR 200* |
| **5.** | **Zobārstniecības pakalpojumi** | **20** | Par zobārsniecības un mutes dobuma higēnas pakalpojumu (kas atbilst tehniskās specifikācijas papildus pakalpojumi “Zobārstniecības un mutes dobuma higēnas pakalpojumu” prasībām) iekļaušanu pamatprogrammā. |
| **6.** | **Līgumiestāžu saraksts** | **10** | Tiek vērtēts piedāvājumā iesniegtais līgumiestāžu saraksts saskaņā ar formulu:  (Gms/Gls) x 20 = G, kur Gls ir skaitlisku lielākais līgumiestāžu skaits, Gms ir pretendenta norādītais līgumiestāžu skaits, G ir iegūtais punktu skats. |

4.2.4.3. Komisija ir tiesīga uzaicināt pretendentu prezentēt klātienē Komisijai piedāvājumu, sniedzot atbildes uz Komisijas jautājumiem. Šāda prezentācija var tikt ierakstīta un var tikt ņemta vērā vērtēšanas procesā.

4.3. Komisija līguma slēgšanas tiesības piešķirs pretendentam, kurš pilnībā atbilst Nolikumā izvirzītajām prasībām un kura piedāvājums būs ieguvis lielāko punktu skaitu (kopsummu) piedāvājumu vērtēšanā.

4.4. Triju darbdienu laikā pēc Komisijas lēmuma pieņemšanas Pasūtītājs informēs visus pretendentus par iepirkumā izraudzīto pretendentu vai pretendentiem, kā arī savā mājas lapā internetā nodrošinās brīvu un tiešu elektronisku pieeju Komisijas lēmumam

4.5. Pasūtītājs apdrošināšanas līgumus slēgs ar Komisijas izraudzīto pretendentu(iem). Pasūtītājs ir tiesīgs pārtraukt iepirkumu, ja tam vai Komisijai ir objektīvs pamatojums.

## 4.6. Gadījumā, ja iepirkuma uzvarētājs nav ieradies parakstīt iepirkuma līgumu 5 (piecu) darba dienu laikā no uzaicināšanas, Pasūtītājam ir tiesības uzskatīt, ka Pretendents ir atteicies no līguma slēgšanas, un lemt par iepirkuma līguma slēgšanu ar nākamo Pretendentu. Ja nākamais Pretendents atsakās slēgt līgumu, Pasūtītājs pieņem lēmumu pārtraukt iepirkumu, neizvēloties nevienu piedāvājumu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis nākamo saimnieciski viszidevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Pasūtītājs nepieciešamības gadījumā ir tiesīgs pieprasīt no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.

# V. KOMISIJAS TIESĪBAS UN PIENĀKUMI

5.1. Komisijai ir tiesības atteikties tālāk vērtēt piedāvājumu, ja tiek konstatēts, ka piedāvājums neatbilst kādai no šajā Nolikumā vai Latvijas Republikas normatīvajos aktos noteiktajām prasībām vai satur nepatiesu informāciju.

5.3. Komisijai ir tiesības pieaicināt tās darbā speciālistus vai ekspertus ar padomdevēja tiesībām. Ja eksperts dod rakstisku vērtējumu, to pievieno Komisijas sēdes protokolam. Eksperta vērtējums nav saistošs Komisijai.

5.4. Komisija patur sev tiesības jebkurā laikā pārtraukt procedūru, ja tam ir objektīvs pamatojums.

5.5. Komisijai, piedāvājumu izvērtēšanas, atbilstoši Nolikuma IV.nodaļas nosacījumiem, rezultātā, ir tiesības pieņemt vienu no sekojošiem lēmumiem:

5.5.1. par iepirkuma līgumu slēgšanu ar pretendentu;

5.5.2. izbeigt iepirkumu bez rezultāta.

5.6. Lēmumu slēgt iepirkuma līgumu/izbeigt iepirkumu, neizvēloties nevienu piedāvājumu, Komisija pieņem ar balsu vairākumu, ja sēdē piedalās vismaz divas trešdaļas no Komisijas locekļiem.

5.7. Komisija nodrošina brīvu un tiešu elektronisku pieeju savam lēmumam, trīs darba dienu laikā ievietojot to Pasūtītāja mājas lapā ([www.cfi.lu.lv/iepirkumi](http://www.cfi.lu.lv/iepirkumi)) un par savu lēmumu trīs darba dienu laikā pēc lēmuma pieņemšanas nosūta rakstiskus paziņojumus visiem Pretendentiem. Ja Pretendents pieprasa, Pasūtītājs triju darba dienu laikā pēc pieprasījuma saņemšanas lēmumu izsniedz vai nosūta Pretendentam.

5.8. Ne vēlāk kā 10 (desmit) darba dienas pēc tam, kad noslēgts līgums, Pasūtītājs publicē informatīvu paziņojumu par noslēgto līgumu Iepirkumu uzraudzības biroja mājaslapā internetā. Ne vēlāk kā 10 (desmit) darba dienas pēc tam, kad stājas spēkā iepirkuma līgums, Pasūtītājs savā mājaslapā internetā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma teksts ir pieejams Pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.

**VI. PRETENDENTU TIESĪBAS UN PIENĀKUMI**

6.1. Piedalīšanās iepirkumā ir pretendenta brīva griba.

6.2. Iesniedzot savu piedāvājumu dalībai šajā iepirkumā, pretendentam visā pilnībā ir jāpieņem un ir jābūt gatavam pildīt Nolikuma un tā pielikumu prasības un uz iepirkuma priekšmetu citas attiecināmās normatīvo aktu prasības.

6.3. Pretendentam ir jānodrošina piedāvātās cenas nemainīgums visā iepirkuma līguma izpildes gaitā, neatkarīgi no pasūtīto preču daudzuma. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu.

6.4. Pretendents, kas iesniedzis piedāvājumu iepirkumā, uz kuru attiecas PIL 9. panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

# 

# VII. LĪGUMA NOSACĪJUMI

7.1. Pasūtītājs ar uzvarējušo pretendentu slēgs Līgumu saskaņā ar 4.pielikumu un pretendenta piedāvājumu.

**NOLIKUMA PIELIKUMI**

1. Pieteikums (forma);
2. Tehniskā specifikācija (tehniskā piedāvājuma forma)
3. Finanšu piedāvājums (forma);
4. Līgums (projekts).

1. Ja attiecīgajā valstī netiek izsniegti šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai. [↑](#footnote-ref-1)
2. Skatīt iepriekšējo atsauci. [↑](#footnote-ref-2)